ai4bharat/Pralekha huggingface dataset:
قانون اور انصاف کی وزارت
شنگھائی تعاون تنظیم کی 8ویں وزرائے انصاف کی میٹنگ میں جناب کرن رجیجو نے کہا کہ بدعنوانی اور کالے دھن کے خلاف زیرو ٹولرینس کی پالیسی اپنا رہے ہیں
ہندوستان میں بدعنوانی سے نمٹنے کے لئے مضبوط ادارہ جاتی میکنزم سے مزین ایک مضبوط قانونی ڈھانچہ موجودہے:وزیر قانون
قانون و انصاف کے وزیر جناب کرن رجیجو نے آج کہا کہ وزیر اعظم جناب نریندر مودی کی قیادت میں بھارت سرکار کا رویہ بدعنوانی اور کالے دھن کے خلاف زیرو ٹولرینس کا ہے اور یہ کہ ملک کے پاس بدعنوانی سے نمٹنے کےلئے ایک طاقتور ادارہ جاتی میکنزم سے مزین قانونی ڈھانچہ موجود ہے۔
شنگھائی تعاون تنظیم ، کی 8ویں وزرائے انصاف کی میٹنگ کو خطاب کرتے ہوئے جناب رجیجو نے بھارت سرکار کے ذریعے سب کے لئے سستی اور آسان رسائی مہیا کرنے کی سمت میں کی گئی پہلوں پر روشنی ڈالی۔
وزیر موصوف نے اجلاس کو وسیع طورپر یو این سی اے سی پر عمل کے لئے بھارت کے ذریعے کئے گئے قانونی اور انتظامی اقدامات سے مطلع کیا اور اعلیٰ اولیت کو نشان زد کیا۔سرکار نے تنازعات کو حل کرنے کے لئے متبادل تنازعاتی حل کا راستہ دکھایا ہے۔بھارت کو سرمایہ اور کاروبار کےلئے ایک پسندیدہ مقام بنانے کے نقطہ نظر سے کاروباری عدالتی ایکٹ اور ثالثی قوانین سمیت قانون و ضابطوں کو آسان بنانے کی کوشش کی گئی۔
جناب رجیجو نے کووڈ-19کو پھیلنے سے روکنے کے لئے مؤثر اقدامات اور قدرتی آفات منتظم ضابطے کے تحت بھارت کے ذریعے کی گئی کارروائیوں کا ذکر کیا اور بتایا کہ کس طرح مناسب کووڈ پروٹوکول اور طبی سہولتوں کو یقینی بنانے کےلئے بنیادی سطح پر اصول و ضوابط مقرر کئے گئے۔
وزیر قانون نے سماج کے محروم طبقات کو مفت قانونی مدد کے التزامات کے مختلف پہلوؤں پر بھی روشنی ڈالی۔اس سلسلے میں انہوں نے ای-لوک عدالت ، تنازعات کو نمٹانے کے لئے ایک مؤثر میکنزم ٹیکنالوجی کی شمولیت اور متبادل تنازعہ حل سسٹم کو لانچ کرنے کی بھی معلومات دی، جوملک کے شہریوں کو ایک تیز ، شفاف اور باآسانی مبتادل فراہم کرتاہے۔
وزرائے انصاف پلیٹ فارم کی سرگرمیوں کے حصے کی شکل میں جناب رجیجو نے ایس سی او ممبر ملکوں سے اس باوقار پلیٹ فارم کی توسط سے شناخت کئے گئے شعبوں میں خیالات ، اعلیٰ ترین روایتوں اور تجربوں کے تبادلے کو بڑھاوا دینے کی گزارش کی۔ انہوں نے ایس سی او فورم میں کی جارہی سرگرمیوں کے دائرے کو وسیع بنانے پر بھی زور دیا۔
اس سے پہلے 4 اور 5 اگست 2021ء کو ایس سی او ممبر ملکوں کے ماہرین ورک گروپوں نے شہریوں کو مفت قانونی امداد فراہم کرنے کی اہمیت کے ساتھ ساتھ قانونی پہل سمیت تمام شعبے پر تعاون پر بات چیت کی۔جس میں کورونا وائرس وباء کے پھیلاؤ کا پس منظر بھی شامل تھا۔ قانون و انصاف کے قانونی امور کے محکمے کے سیکریٹری جناب انوپ کمار میندی رتا ، بھارت کی طرف سے اس مشاورت کا حصہ تھے۔
ہندوستان، قزاقستان، چین ، کرغز جمہوریہ، پاکستان، روسی فیڈریشن، تازکستان کے وزرائے قانون کے ساتھ ساتھ انصاف و قانون کی وزارت کے سینئر افسران ؍ماہرین نے آج اختتام پذیر ہوئے تین دنوں کی اس میٹنگ میں مشاورت میں حصہ لیا۔ اگلے میٹنگ کی میزبانی پاکستان کے ذریعے کی جائے گی۔ایس سی او ممبر مملکوں کے وزرائے انصاف کے 8ویں اجلاس کے نتائج کے ساتھ ایک مشترکہ بیان بھی جاری ہوا۔
نوجوانوں کے امور اور کھیل کود کی وزارت
کھیل کود کے مرکزی وزیر جناب انوراگ ٹھاکر اور وزیر مملکت جناب نسیتھ پرمانک کل قومی اسٹیڈیم سے افتتاحی تقریب کے دوران ہندوستانی کھلاڑیوں کی حوصلہ افزائی کریں گے
اہم جھلکیاں:
ملک بھر سے سابق کھلاڑیوں اور دیگر افراد کے علاوہ تمام شعبوں سے نامور شخصیات ہمارے کھلاڑیوں کی حوصلہ افزائی کیلئے پروگرام میں شامل ہوں گے۔
32 واں موسم گرما اولمپکس کل ٹوکیو میں شروع ہورہا ہے۔ امور نوجوان اور کھیل کود کے مرکزی وزیر انوراگ ٹھاکر اور امور نوجوان اور کھیل کود کے وزیر مملکت جناب نسیتھ پرمانک میجر دھیان چند نیشنل اسٹیڈیم میں افتتاحی تقریب کا نظارہ کریں گے۔
ملک بھر سے سابق کھلاڑیوں اور دیگر افراد کے علاوہ تمام شعبوں سے نامور شخصیات، وزیراعظم نریندرمودی کی تصوراتی # چیئر4انڈیا مہم کے حصے کے طور پر ہمارے کھلاڑیوں کی حوصلہ افزائی کیلئے پروگرام میں شامل ہوں گے۔ پروگرام میں ہریانہ کے کھیل کود کے وزیر سندیپ سنگھ، مدھیہ پردیش کے کھیل کود کے وزیر یشودھرا راجے سندھیا ، نیشنل بیڈمنٹن کوچ پلیلا گوپی چند کے علاوہ دیگر شخصیات کی شرکت کی امید ہے۔
اس مرتبہ ہندوستان اولمپکس میں 127 کھلاڑیوں کا سب سے بڑا دستہ روانہ کررہا ہے جس میں 56 کھلاڑیوں کی ایک بڑی تعداد خاتون نمائندگان بھی شامل ہیں۔

U. No. 6894
(Visitor Counter : 114
سائنس اور ٹیکنالوجی کی وزارت
انٹرنیشنل ایڈوانسڈ ریسرچ سینٹر فار پاؤڈر میٹالرجی اینڈ نیو میٹریل  نے لیتھیئم آئن بیٹریوں کے لیے بیٹری گریڈ کیتھوڈ میٹریل ٹکنالوجی کے لیے الوکس منرلز کے ساتھ ٹکنالوجی منتقلی کے معاہدے پر دستخط کیے
نئی دہلی، 13 اگست 2021: لیتھیئم آئن بیٹریوں  کے لیے کیتھوڈ مواد تیار کرنے کے لیے ایک نئی دیسی ٹکنالوجی کا استعمال جلد ہی الیکٹرک گاڑیوں کے لیے درکار بیٹریوں کی قیمت کو کم کر سکتا ہے۔ کیتھوڈ خود مواد کی کل لاگت  میں اہم کردار ادا کرتا ہے اور بھارت ان مواد کی درآمد پر انحصار ہے۔
بھارت سرکار کے خود مختار ترقیاتی مرکز سائنس و ٹکنالوجی کے ایک شعبے، انٹرنیشنل ایڈوانسڈ ریسرچ سینٹر فار پاؤڈر میٹلرجی اینڈ نیو میٹریلز نے لیتھیم آئن فاسفیٹ  کیتھوڈ مواد کی تیاری کے لیے ایک خود مکتفی ٹکنالوجی تیار کی ہے۔ اے آر سی آئی اور حیدرآباد میں واقع کمپنی ایلوکس منرلز نے ٹکنالوجی کی منتقلی کے لیے کل 12 اگست 2021 کو ایک معاہدے پر دستخط کیے ہیں۔
اے آر سی آئی مجلس انتظامیہ کے سربراہ ڈاکٹر انیل کاکوڈکر نے تکمیلی صلاحیتوں والی مختلف تنظیموں کے درمیان ہم آہنگی برقرار رکھنے کی اہمیت پر زور دیا۔ ان کے مطابق تحقیق و ترقی کے اداروں، صنعت اور حکومت کو بھارت میں بیٹری سے چلنے والی گاڑیوں کے پھیلاؤ کو فروغ دینے اور مل کر کام کرنے کی ضرورت ہے۔ انھوں نے اے آر سی آئی اور الوکس منرلز کو ٹکنالوجی کو آگے بڑھانے اور ای وی ڈومین کے لیے درکار ٹکنالوجیز میں ملک کے خود انحصاری میں حصہ ڈالنے پر مبارکباد پیش کی۔
حکومت تلنگانہ کے محکمہ صنعت و تجارت آئی ٹی ای اینڈ سی کے پرنسپل سکریٹری جناب جیئش رنجن نے کہا کہ تلنگانہ کی ای وی پالیسی اور بھارتی تناظر میں ای وی ایس کو زیادہ سستا اور موزوں بنانے کی فریم ورک پہل کے ذریعے ریاستی حکومت ایک سازگار ایکو سسٹم بنانے کی سمت میں بھرپور طریقے سے کام کر رہی ہے اور اس سلسلے میں ہم نے اے آر سی آئی اور الوکس منرلز کی مدد کی ہے۔
آرٹیفیشل انٹیلی جنس ڈویژن  کے شعبہ سائنس و ٹکنالوجی کے جوائنٹ سکریٹری جناب سنیل کمار اور اے آر سی آئی انتظامی کونسل کے اراکین نے اے آر سی آئی کو قابل منتقلی تحقیق اور اختراع کے لیے محکمہ سائنس و ٹکنالوجی  کے اداروں میں سے ایک ہونے پر سراہا اور اس اہم ٹکنالوجی کے پہلے وصول کنندہ ہونے پر الوکس منرلز کو مبارکباد پیش کی۔
اے آر سی آئی کے ڈائریکٹر  ڈاکٹر ٹاٹا نرسنگھ راؤ نے کہا کہ کیتھوڈ مواد کی لاگت صرف ایل آئی بی کی مجموعی لاگت میں نمایاں کردار ادا کرتی ہے اور چوں کہ بھارت ان مواد کی درآمد پر بہت منحصر ہے اس لیے الیکٹروڈ مواد تیار کرکے اور ایل آئی بی ٹکنالوجی میں صنعتی اداروں کی معاونت کرکے مقامی طور پر ٹکنالوجی تیار کرنا بہت اہم ہوگیا ہے۔
جناب راجیو ریڈی، ڈائریکٹر میسرز الوکس منرلز پرائیویٹ لمیٹڈ حیدرآباد کے ڈائریکٹر جناب راجیو ریڈی نے کہا کہ ان کی کمپنی کو اے آر سی آئی میں شمولیت پر فخر ہے اور وہ ایل ایف پی ٹکنالوجی کی کام یاب کمرشلائزیشن کے منتظر ہیں۔ انھوں نے اس کوشش میں اشتراک کرنے پر ٹیم اے آر سی آئی کا شکریہ ادا کیا۔
اس موقع پر تلنگانہ اسٹیٹ منرل ڈویلپمنٹ کارپوریشن کے وائس چیئرمین اور منیجنگ ڈائریکٹر ڈاکٹر جی مالسور،حکومت تلنگانہ کے الیکٹرانکس اور ای وی ونگ کے ایڈیشنل ڈائریکٹر جناب ایس کے شرما، الوکس منرلز پرائیویٹ لمیٹڈ کے دونوں ڈائریکٹر جناب راجیو ریڈی اور اے آر سی آئی چنئی کے علاقائی ڈائریکٹر ڈاکٹر آر گوپالن، اے آر سی آئی کے ایسوسی ایٹ ڈائریکٹر ڈاکٹر رائے جانسن اور سینٹر فار نینو میٹریل کے سربراہ ڈاکٹر آر وجے بھی موجود تھے۔
آتم نربھر بھارت مہم کے تحت یہ ٹکنالوجی متبادل توانائی مواد اور نظام  پر تکنیکی تحقیقی مرکز  کے تحت تیار کی گئی ہے اور معلومات کی منتقلی کے لیے دست یاب ہے۔
قانون اور انصاف کی وزارت
جسٹس شرد کمار گپتا نے چھتیس گڑھ ہائی کورٹ کے جج کے عہدے سے استعفیٰ دیا
نئی دہلی، 28 اپریل 2021: جسٹس شرد کمار گپتا نے آئین کی دفعہ 217 کی شرط  کی شق کے پروویژن کے مطابق 31 مارچ 2021 کی دوپہر سے ، چھتیس گڑھ ہائی کورٹ کے جج کے عہدے سے استعفیٰ دے دیا ہے۔ اس سلسلے میں قانون و انصاف کی وزارت کے شعبۂ انصاف کے ذریعہ آج ایک نوٹیفکیشن جاری کیا گیا۔
جسٹس شرد کمار گپتا، بی ایس سی، ایل ایل بی، 1985 میں عدالتی سروس میں داخل ہوئے اور عدالتی افسر کے طور پر مختلف مقامات پر متعدد اہم عہدوں پر اپنی خدمات انجام دیں۔ انہیں 27.06.2017 کو چھتیس گڑھ ہائی کورٹ کے ایڈیشنل جج اور 02.09.2019 کو مستقل جج کے طور پر مقرر کیا گیا تھا۔
وزارت خزانہ
انکم ٹیکس کے محکمے نے کووڈ-19 سے وبائی مرض کے دوران 20 لاکھ سے زائد ٹیکس دہندگان کو 62361 کروڑ روپے کی رقم واپس کی
نئی دہلی، 3جولائی 2020، حکومت ہند کے مورخہ 8 اپریل 2020 کے پریس نوٹ کے فیصلے پر عمل کرتے ہوئے ، جس کا تعلق کووڈ-19 وبائی مرض کے دوران ٹیکس دہندگان کی مدد کرنے کی غرض سے معرض التوا میں پڑے ہوئے آمدنی ٹیکس کے ری- فنڈ سے تھا، آمدنی ٹیکس کے محکمے نے 8 اپریل سے لے کر 30 جون 2020 کے دوران 76 معاملات فی منٹ کے لحاظ سے ٹیکس ری-فنڈ کیے ہیں۔ محض 56 ہفتہ/ دنوں کے دوران براہ راست مرکزی بورڈ  نے 20.44 لاکھ معاملات میں 62361 کروڑ روپے سے زائد کی رقم کا ری-فنڈ کیا ہے۔
ٹیکس دہندگان آمدنی ٹیکس کے محکمے کے اس قدم کا احساس صرف اس انداز میں نہیں کررہے ہیں کہ یہ ٹیکس دہندگان دوست قدم ہے، بلکہ یہ ایک طرح کی سہولت کاری بھی ہے، جس نے کووڈ-19 وبائی مرض کے دوران، ان کی قوت ادائیگی میں اضافہ کیا ہے۔ ٹیکس دہندگان کو 1907853 معاملات میں 23453.57 کروڑ روپے کی رقم اور کارپوریٹ ٹیکس کے معاملے میں 136744 معاملات میں 38908.37 کروڑ روپے کی رقم اس مدت کے دوران ٹیکس دہندگان کو ری-فنڈ کی شکل میں واپس کی گئی ہے۔ اس مقدار میں جاری کیے گیے ری-فنڈ اور نمٹائے گئے معاملات کا یہ پورا عمل کلی طور پر الیکٹرانک شکل میں انجام پایا ہے اور یہ رقوم ٹیکس دہندگان کے کھاتوں میں براہ راست جمع کرائی گئی ہیں۔ اس کے برعکس چند برسوں قبل، جو طریقہ عمل رائج تھا،اس کے تحت ری-فنڈ کے یہ معاملات ایسے ہوا کرتے تھے کہ کوئی بھی ٹیکس دہندہ اپنے ری-فنڈ کے اجرا کے لیے محکمہ سے رابطہ قائم نہیں کرسکتا تھا۔ ٹیکس دہندگان کو اب ان کے ری-فنڈ ان کے بینک کھاتوں میں براہ راست حاصل ہوئے ہیں۔
سی بی ڈی ٹی نے اپنی جانب سے اس امر کا اعادہ کیا ہے کہ ٹیکس دہندہ کو محکمہ کے ای-میل پر فوری توجہ مرکوز کرنی چاہیے، تاکہ ری-فنڈ کے تمام معاملات ان کے حق میں فوری طور پر نمٹائے جاسکیں۔ آئی ٹی محکمہ کی جانب سے ٹیکس دہندگان کو جاری کیے جانے والے ای-میل آؤٹ اسٹینڈنگ ڈیمانڈ کے سلسلے میں ہوتے ہیں اور ان کا تعلق ان کے کھاتہ نمبران، ریٹرن کے نقائص اور ری-فنڈ جاری کرنے سے قبل کسی طرح کی کمیوں وغیرہ سے ہوتا ہے۔ اس طرح کے تمام معاملات میں ٹیکس دہندگان کی جانب سے فوری طور پر ردعمل حاصل ہونے پر آمدنی ٹیکس کا محکمہ ان کے ری-فنڈ کے معاملے کو فوری طور پر نمٹانے کا اہل ہوتا ہے۔
۔۔۔۔۔۔۔۔۔۔۔
U-3679
م ن۔ ت ع۔

(
وزارت خزانہ
ڈائریکٹوریٹ آف ریونیو انٹیلی جنس نے آئی فون سمگلنگ ریکیٹ کا پردہ فاش کیا
ڈائریکٹوریٹ آف ریونیو انٹیلی جنس نے آئی فونز کی ایک کھیپ پکڑی ہے، جو ملک میں سمگل کیے جا رہے تھے۔
انٹیلی جنس کی درست معلومات کے بعد، ڈائریکٹوریٹ آف ریونیو انٹیلی جنس کے اہلکاروں نے 26 نومبر 2021 کو دو کنسائنمنٹس کا معائنہ کیا۔ یہ کھیپ ہانگ کانگ سے ایئر کارگو کمپلیکس ، چھترپتی شیواجی انٹرنیشنل ایئرپورٹ، ممبئی پہنچی تھی۔ درآمدی دستاویزات میں سامان کو ’’میموری کارڈ‘‘ قرار دیا گیا تھا۔ تاہم جب کھیپ کو کھولا گیا تو ان سے درج ذیل اشیاء برآمد ہوئیں۔
|
|
سامان
|
|
تعداد
|
|
آئی فون 13 پرو
|
|
2,245
|
|
آئی فون 13 پرو میک
|
|
1,401
|
|
گوتل پکسل 6 پرو
|
|
12
|
|
ایپل اسمارٹ واچ
|
|
1
اس طرح پکڑی گئی کنسائنمنٹس سے 3,646  آئی فونْ 13 موبائل فون برآمد ہوئے۔ مندرجہ بالا موبائل فون اوراسمارٹ و اچ کاذکر نہیں کیا گیا تھا۔ ان سبھی کو کسٹم ایکٹ 1962 کے تحت ضبط کرلیا گیا۔ ضبط کیے گئے سامان کی مارکیٹ ویلیو تقریباً 42.86 کروڑ روپے ہے، جب کہ دستاویزات میں ان کی قیمت صرف 80 لاکھ روپے بتائی گئی تھی۔
آئی فون 13 ماڈل کے فونوں کی فروخت ہندوستان میں ستمبر 2021 سے شروع ہوئی تھی۔ اس کی ابتدائی قیمت 70 ہزار روپے ہے اور کچھ اعلیٰ ماڈلز کی قیمت ایک لاکھ 80 ہزار روپے تک ہے۔ ہندوستان میں موبائل فون کی درآمد پر تقریباً 44 فیصد کسٹم ڈیوٹی لگائی جاتی ہے۔
اتنی بڑی مقدار میں اسمگلنگ کے ذریعے ان اعلیٰ اور جدید ماڈلز کے فونز کو ملک میں لانے کی کوشش سے اندازہ ہوتا ہے کہ اسمگلروں نے کتنی جلدی آئی فون 13 جیسے جدید فونوں کی اسمگلنگ کا جال بچھا دیا ہے۔ اس ضبطی سے ایک گھناؤنی درآمدی فراڈ کا پردہ فاش کرنے میں مدد ملی ہے۔ اس کارروائی سے ڈائریکٹوریٹ آف ریونیو انٹیلی جنس کی اسمگلنگ کے نئے اور جدید ترین طریقوں کا پتہ لگانے کی صلاحیت کااندازہ ہوتا ہے، غیر قانونی اسمگلنگ کی وجہ سے ملک کوبہت زیادہ معاشی نقصان اٹھانا پڑتا ہے۔ ملک کی اقتصادی سرحدوں کا چوکس نگراں ہونے کے ناطے، ڈائریکٹوریٹ آف ریونیو انٹیلی جنس اسمگلنگ سے انتہائی مستعدی کے ساتھ نمٹ رہا ہے۔
وزارت دفاع
مزگاوں ڈوک شپ بلڈرز لمیٹڈ نے ہندوستانی بحریہ کو دوسری اسکارپین آبدوز‘‘کھنڈیری’’ سونپی
نئی دہلی ،19ستمبر :مزگاوں ڈوک شپ بلڈرز لمیٹڈ  نے‘‘ شپ بلڈرٹودی نیشن’’ کو ہندوستان کی ایک اہم دفاعی پبلک سیکٹر انڈرٹیکنگ شپ یارڈ قراردیاہے جو وزارت دفاع کے تحت میک ان انڈیا پروگرام کے ساتھ ملک کو اپنی خدمات جاری رکھے ہوئے ہے ۔ مزگاوں ڈوک شپ بلڈرز لمیٹڈ نے آج ممبئی میں منعقد ایک تقریب کے دوران ہندوستانی بحریہ کو دوسری اسکارپن آبدوز ‘‘کھنڈیری ’’ حوالے کی ۔ اس موقع پر آبدوز کو سونپے جانے کے سلسلے میں ایک قبول نامے کے دستاویز پردستخط کئے گئے جس پر ایم ڈی ایل کے چیئرمین اورمنیجنگ ڈائرکٹر کوموڈور راکیش آنند نے دستخط کئے اور بحریہ کی طرف ویسٹرن نیول کمانڈکے چیف آف اسٹاف آفیسر ریئر ایڈمیرل بی سیواکمارنے دستخط کئے ۔ اس موقع پر ایم ڈی ایل کے ڈائرکٹرس اور بحریہ کا عملہ موجود تھا۔ اس آبدوز کو ہندوستانی میں جلد شامل کرلیاجائے گا۔ ایم ڈی ایل کے لئے یہ ایک سنگ میل ہے ۔
آبدوز کھنڈیری ایک بڑی مچھلی کے نام پر رکھی گئی ہے ۔ جو بحرہند کی ایک خطرناک شکارخور سمندری مچھلی ہے ۔ پہلی آبدوز کھنڈیری 6دسمبر، 1968کو ہندوستانی بحریہ میں شامل کیاگیاتھا اور ملک کو 20سال سے زیادہ عرصے تک خدمات دینے کے بعد 18اکتوبر ، 1989کو اسے اس کو خدمات سے سبکدوش کردیاگیاتھا۔ یہ آبدوز اب ہمارے ملک کے وسیع بحری علاقے کا تحفظ کرے گی ۔
اسکارپین آبدوز کی تیاری درحقیقت ایم ڈی ایل کے لئے ایک زبردست چیلنج تھی کیونکہ انتہائی تنگ اور بھیڑبھاڑوالے مقامات میں کئے جانے والے کام کی وجہ سے اس کی تیاری کا آسان کام بھی پیچیدہ ہوگیاتھا۔ لیکن ان سب کے باوجود تمام چیلنجوں کو قبول کرتے ہوئے ایم ڈی ایل نے اسے کامیابی سے تیارکیااور اس کی پیچیدگیوں پرقابوپایا اوراس کی کوالٹی پرکوئی سمجھوتے کئے بغیرہرچیلنج کو قبول کیا۔ اسکارپین میں استعمال کی گئی تکنالوجی نے آبدوز کی برتری کو یقینی بنایاہے ۔ اسکارپین طرز کی آبدوزیں مختلف نوعیت کے کاموں کو انجام دے سکتی ہیں جو کسی بھی جدیدآبدوز کے ذریعہ کی جاتی ہیں ۔ جس میں سطح شکن کے ساتھ ساتھ آبدوز کی جنگی حربے کی صلاحیت شامل ہیں ۔
کھنڈیری آبدوز کو سونپے جانے کے ساتھ ہی ہندوستان نے آبدوزبنانے والے ملک کی حیثیت سے اپنی پوزیشن کومزید مستحکم کرلیاہے اور ایم ڈی ایل نے ہندوستان کی ایک سرکردہ شپ یارڈ کی حیثیت سے اپنی شہرت کا لوہامنوالیاہے ۔ جو ہندوستانی بحریہ کی ضرورتوں کو پوراکرنے کی صلاحیت رکھتاہے ۔
ایم ڈی ایل ، کرنج میں تیسرے اسکارپین کی تعمیر 31جنوری ، 2018کو شروع کی گئی تھی اور یہ فی الحال سمندری ٹرائل کے سخت مرحلے سے گذررہی ہے ۔چوتھی اسکارپین ‘‘ویلا’’ حال ہی میں مئی ، 2019کو لانچ کی گئی تھی اوریہ سمندری ٹرائل کے لئے تیارکی جارہی ہے جب کہ باقی دوآبدوزیں واگیراورواگ شیرآبدوزیں آوٹ فٹنگ کے مختلف مرحلوں میں ہیں۔
یہ بات بتانابھی ضروری ہے کہ 1992اور 1994میں ایم ڈی ایل کے ذریعہ تیارکی گئی دو ایس ایس کے آبدوزیں اب بھی ہندوستانی بحریہ میں خدمات انجام دے رہی ہیں اور ان کی خدمات کا 25سال سے بھی زیادہ عرصہ گذرچکاہے یہ ایم ڈی ایل کی ہنرمندی اورصلاحیت کا ایک ثبوت ہے ۔
ایم ڈی ایل ملک کے جنگی جہاز بنانے کے پروگرام میں ہمیشہ پیش پیش رہاہے اور اس نے دیسی تکنالوجی سے آبدوزیں تیارکی ہیں ۔ قومی سلامتی اور ملک کی تعمیر میں ایم ڈی ایل کی خدمات اورتعاون جاری ہے مستقبل کے چیلنجوں کو تسلیم کرتے ہوئے ایم ڈی ایل نے زبردست جدید کاری کا پروگرام بروقت مکمل کرلیاہے اورآج وہ 8جنگی جہاز اور6آبدوزیں اپنی گودی میں تیارکررہاہے ۔ جس کے 4ڈرائی ڈوکس ، تین سلپ ویز ، ویٹ بیسنس اور ورکشاپ کے لئے 60 ہزار سے زیادہ مربع میٹررقبہ ہے ۔
پیٹرولیم اور قدرتی گیس کی وزارت
بھارت کو دنیا کا تیسرا سب سے بڑا بنیادی توانائی صارف قرار دیا گیا ہے
حکومت نے 2030 تک غیر فوسل ایندھن پر مبنی صلاحیت سے 500 گیگا واٹ تنصیب شدہ صلاحیت حاصل کرنے کے اپنے مقصد کا اعلان کیا ہے
نئی دہلی:24؍مارچ2022: پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ انٹرنیشنل انرجی ایجنسی کے ذریعہ شائع کردہ انڈیا انرجی آؤٹ لک 2021 کے مطابق بھارت دنیا کا تیسرا سب سے بڑا بنیادی توانائی کا صارف ہے۔
بھارت کی ہائیڈرو کاربن کی ضروریات گھریلو پیداوار کے ساتھ ساتھ درآمدات کے ذریعے پوری کی جاتی ہیں۔ یہ ملک مشرق وسطیٰ، افریقہ، یورپ، شمالی امریکہ، جنوبی امریکہ اور جنوب مشرقی ایشیا کے ممالک سمیت مختلف جغرافیائی خطوں سے تیل اور گیس درآمد کرتا ہے۔
عالمی توانائی ایجنسی کے ورلڈ انرجی آؤٹ لک 2021 کے مطابق عالمی بنیادی توانائی کی کھپت میں ہندوستان کا موجودہ حصہ 6.1 فیصد ہے اور 2050 تک بیان کردہ پالیسیوں کے منظر نامے کے تحت تقریباً 9.8 فیصد تک اس کے بڑھنے کا امکان ہے۔ ہائیڈرو کاربن ایندھن کی بڑھتی ہوئی ضرورت کو پورا کرنے کے لیے بڑی حکمت عملی اپنائی گئی۔ دیگر باتوں میں شامل ہیں: گھریلو تیل اور گیس کی پیداوار کو بڑھانے کے لیے دریافت اور پیداوار میں سرمایہ کاری کو راغب کرنا، گیس پر مبنی معیشت کی طرف منتقل ہونا، ریفائنری کے عمل کو بہتر بنانے کے لیے تکنیکی اپ گریڈیشن، توانائی کی کارکردگی اور پیداواری صلاحیت، حیاتیاتی ایندھن کی معیشت کو تیز کرنا، بیرون ملک تیل اور گیس کے پورٹ فولیو میں توسیع، تنوع، تیل اور گیس کی فراہمی کے ذرائع، وغیرہ۔ حکومت نے عوام کو صاف اور آلودگی سے پاک ایندھن فراہم کرنے کے لیے ملک بھر میں بڑے ڈیمانڈ مراکز کا احاطہ کرنے کے لیے نیشنل گیس گرڈ، سٹی گیس ڈسٹری بیوشن نیٹ ورکس کی ترقی کا کام شروع کیا ہے۔ بجلی کی وزارت کے مطابق تھرمل ، بڑی پن بجلی  اور نیوکلیئر انرجی  کی صلاحیت میں نمایاں اضافہ جاری ہے۔
حکومت نے 2030 تک غیر فوسل ایندھن پر مبنی صلاحیت  سے 500 گیگا واٹ تنصیب شدہ صلاحیت حاصل کرنے کے اپنے مقصد کا بھی اعلان کیا ہے۔
وزارت دفاع
صدرجمہوریہ نے گروپ کیپٹن راہل سنگھ  فلائنگ  کو وائیو سینا میڈل  سے نوازا
گروپ کیپٹن راہل سنگھ  فلائنگ  ، سی 17 ٹرانسپورٹ اسکوائڈرن میں تعینات ہیں۔ 15 اگست 2021 کو آپریشن دیوی شکتی کے حصے کے طور پر افسر موصوف کو تین سی 17 طیاروں کے مجموعی مشن کمانڈر کے طور پر کابل میں بھارتی سفارت خانے اور وہاں مقیم بھارتی برادری کے لوگوں کو منتقل کرنے کی ذمہ داری سونپی گئی جب طالبان نے اقتدار اپنے ہاتھ میں لے لیا تھا۔ چونکہ مین پیڈز  اور ہوائی اڈے کے چاروں طرف چھوٹے ہتھیاروں سے فائرنگ ، نیوی گیشن ایڈ اور کمیونی کیشن بلیک آؤٹ کے خطرات سے دوچار اس مشن کو منصوبہ بندی اور جامع تیاری کی ضرورت تھی۔ یہ پرواز رات کے وقت کابل ہوائی اڈہ اترنے کے بعد موقع پر پہنچی ۔ یہاں تقریبا ً 4 گھنٹے رہنے کے بعد ہوائی اڈہ پر بقیہ لوگوں کی موجودی کے امکانات معدوم ہوگئےتھے۔اس وقت رک رک کر فائرنگ شروع ہوگئی اور ہوائی اڈہ کے شمالی علاقے میں کھڑے ہوئے طیارے کی جانب لوگ جوق در جوق بھاگتے ہوئے آنے لگے۔ا فسر موصوف نے بروقت فیصلہ کیا اور طیارہ کو محفوظ رکھتے ہوئے دوشبنے کی طرف فوری طور پر پرواز شروع کردی۔ دوشبنے میں انہوں نے فضائی ہیڈکوارٹر آپریشنز کے مرکز سے اور سیٹ کام کےذریعہ انڈین ایئر اٹاچی سے رابطہ قائم رکھا اور تازہ ترین حقیقی صورتحال سے جانکاری حاصل کرتے رہے۔ اس کے بعد انہوں نے دوسری لینڈنگ کوشش میں بھی رابطہ برقرار رکھا۔ آدھی رات کے قریب موقع دیکھتے ہوئےافسر موصوف این وی جی  کا استعمال کرتے ہوئے کابل کے لئے روانہ ہوگئے۔ کابل ہوائی اڈے سے کچھ ہی دور یہ پرواز ڈیورنڈ لائن کے قریب ایک گھنٹے تک رکی رہی کیونکہ اے ٹی سی ٹاور اور راڈار تک رسائی حاصل کرنے والی خدمات سے رابطہ قائم نہیں ہوسکا تھا۔ افسر موصوف نے زبردست چوکسی اور اپنی فیصلہ سازی کا مظاہرہ کرتے ہوئے یو ایس اے ایف ایئر بورن کنٹرول سے رابطہ قائم کیا اور حقیقی صورتحال کے بارے میں صحیح جانکاری حاصل کی۔ ساتھ ہی ساتھ وہ سیٹ کام کے ذریعہ زمین پر ایئر اٹاچی سےبھی رابطہ قائم کرتےرہے۔ کافی دیر بات چیت کے بعد اس طیارہ کو اس کے اپنے جوکھم پر اترنے کی اجازت مل گئی۔ طیارہ کو اتارنے کے بعد افسر موصوف نے امریکہ کے گراؤنڈ فورس کمانڈر سے رابطہ قائم کیا اور گروڑ فوجوں کو ہدایت دی کہ وہ طیارہ کے اطراف دفاعی نظام قائم کریں۔
گروپ کیپٹن راہل سنگھ کی اس غیر معمولی بہادری کے صلہ میں انہیں وایوسینا میڈل  سے نوازا گیا ہے۔
صحت اور خاندانی بہبود کی وزارت
کووڈ-19 ٹیکہ کاری - 75واں دن
اب تک6.43 کروڑ سے زیادہ کووڈ-19ویکسین کی خوراک دی جاچکی ہے
آج شام 7 بجے تک 13.04لاکھ ویکسین کی خوراک دی گئی
ملک بھر میں کووڈ-19 ٹیکہ لگوانے والوں کی مجموعی تعدادآج 6.43کروڑ سے تجاوز کرگئی۔
ابتدائی رپورٹ کے مطابق آج شام7 بجے تک مجموعی طور پر 64358765لوگوں کوویکسین کی خوراک دی گئی۔
ان میں8247288 صحت کارکنان  کو ویکسین کی پہلی خوراک اور 5238705 صحت کارکنان دوسری خوراک حاصل کرچکے ہیں۔ وہیں 9134627 صف اوّل کے اہلکاروں نےپہلی خوراک،3923172 صف اوّل کے اہلکاروں  نے دوسری خوراک لی ہے۔60 سال سے زیادہ عمر کے 30039599 مستفدین نے پہلی خوراک اور86869 نے دوسری خوراک ، جبکہ 45 سال اور اس سے زیادہ کی عمر والے، جو کسی مخصوص بیماری میں مبتلا ہیں، 7674934 مستفدین نے پہلی خوراک اور 13571 نے دوسری خوراک حاصل کی ہے۔
|
|
ایچ سی ڈبلیوز
|
|
ایف ایل ڈبلیوز
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
82,47,288
|
|
52,38,705
|
|
91,34,627
|
|
39,23,172
|
|
76,74,934
|
|
13,571
|
|
3,00,39,599
|
|
86,869
ابتدائی رپورٹ کے مطابق ملک گیر کووڈ-19 ٹیکہ کارہ مہم کے 75ویں دن آج شام7 بجے تک مجموعی طور پر 1304412 ویکسین کی خوراک دی گئی۔ ان میں 1107413 مستفدین کو ویکسین کی پہلی خوراک دی گئی اور 196999 صحت کارکنان اور صف اوّل کے اہلکاروں کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ 31مارچ 2021
|
|
صحت کارکنان
|
|
فرنٹ لائن اہلکار
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصول
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
31,049
|
|
19,180
|
|
86,210
|
|
1,32,705
|
|
3,21,977
|
|
6,747
|
|
6,68,177
|
|
38,367
|
|
11,07,413
|
|
1,96,999
امور داخلہ کی وزارت
امور داخلہ کے وزیر مملکت جناب نتیا نند رائے نے ملک میں موجودہ سیلاب کی صورتحال کا جائزہ لینے کےلئے ایک اعلیٰ سطحی میٹنگ کی صدارت کی
نئیدہلی 09 اگست ۔امورداخلہ کے مرکزی وزیر جناب امت شاہ کی ہدایت پر امور داخلہ کے وزیر مملکت جناب نتیانندرائے نے آج ملک کے مختلف حصوںمیں موجودہ سیلاب کی صورتحال اور حالات سے نمٹنے کے لئے مرکزی وزارتو ں / متعلقہ ایجنسیوں کی تیاری کاجائزہ لینے کے لئے ایک اعلیٰ سطحی میٹنگ کی صدارت کی ۔
ہندوستان کے محکمہ موسمیات  نے اطلاع دی ہے کہ گزشتہ دوروز کے دوران مہاراشٹر ،کیرل اورکرناٹک میں بہت زیادہ بارش ہوئی ہے ۔ اس کے علاوہ گجرات ،مغربی مدھیہ پردیش اور مشرقی راجستھان میں بھی آئندہ 24 گھنٹے میں شدیدبارش کی توقع ہے ۔ این ڈی آر ایف کے ڈائریکٹر جنرل نے بتایا کہ این ڈی آر ایف کی 83 ٹیمیں تمام ضروری سازوسامان کے ساتھ سیلاب سے متاثرہ چار ریاستوں کے متاثرہ علاقوںمیں پہنچ گئی ہیں ۔یہ ٹیمیں فوج ، بحریہ ،فضائیہ اور ساحلی محافظ دستے کی 173 ٹیموں کے علاوہ ہیں۔ امور داخلہ کی وزارت این ڈی آر ایف آئی ایم ڈی اور سی ڈبلیو سی 24 گھنٹے روزانہ حالات پر نظررکھے ہوئے ہیں ۔ انہوں نے اب تک 82 ہزار سے زیادہ لوگوںکو محفوظ مقامات تک پہنچایا ہے اور 2325 لوگوں کو بچایا ہے۔
اس جائزے کے بعد امورداخلہ کے وزیر مملکت جناب نتیانندرائے نے اعلیٰ افسران کو ہدایت دی کہ متعلقہ ریاستوں میں جنوب مغربی مانسون سے پیداشد ہ صورتحال سے نمٹنے کے لئے ہرممکن اقدام کیاجانا چاہئے اور سیلاب سے متاثرہ ریاستوں کو تمام ضروری امداد فراہم کرائی جائے۔ این ڈی آر ایف وزارت دفاع اور راحت اور بچاؤ کے کاموں میں لگی ہوئی دیگر ایجنسیوں نے یقین دہانی کرائی ہے کہ متعلقہ ریاستوں سے موصولہ درخواستوں پر فوراََ عمل کیا جارہا ہے ۔
اس میٹنگ میں ہوم سکریٹری این ڈی آر ایف کے ڈائریکٹر جنرل این ڈی ایم اے کے رکن سکریٹری امور داخلہ کی وزارت دفاع سینٹرل واٹر کمیشن اور ہندوستانی محکمہ موسمیات کے اعلیٰ افسران موجود تھے۔
مرکزی وزیر داخلہ صورتحال کی مسلسل نگرانی کررہے ہیں اور ضروری کارروائی کے متعلقہ افسروں کو ہدایات جاری کررہے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ ۔رم
U-3664
(Visitor Counter : 80